उष्ण निमज्जन गैलवानीकरण
उष्ण निमज्जन गैलवानीकरण (Hot-dip galvanizing) गैलवानीकरण की सबसे अच्छी विधि है। यदि उचित ढंग से मुलम्मा चढ़ाया जाय तो वायुमंडल में खुला रखने के लिये सर्वश्रेष्ठ मुलम्मा इस विधि से चढ़ता है। इस विधि से लोहा, इस्पात तथा अलुमुनियम पर लगभग ४६० डिग्री सेल्सियस ताप पर जस्ते की पतली तह लगायी जाती है। जब वायुमण्डल में गैलवानीकृत वस्तु को छोड़ दिया जाता है तो शुद्ध आक्सीजन के साथ क्रिया करके यह जिंक आक्साइड बना लेता है। फिर यह जिंक आक्साइड वायुमण्डल की कार्बन डाई आक्साइड से क्रिया करके जिंक कार्बोनेट (ZnCO3) बना लेता है जो कि बहुत ही मजबूत पदार्थ है और इस कारण बहुत सी स्थितियों में मूल पदार्थ के संक्षरण को रोकता है।
मेजपोश
मेजपोश एक मेज के उपरी सतह पर बिछाने वाले कपडे़ को कहते हैं। आम तौर पर एक मेजपोश, सूती धागों या कृत्रिम धागों से बना होता है। वे अक्सर आसानी से साफ होने वाले कपडे़ से बनाये जाते हैं। महंगे मेजपोश रेशम, लिनन या लेस से बनाये जाते हैं। हालांकि एक मेजपोश का मुख्य उद्देश्य मेज को दाग धब्बों और खरोंचो से बचाना है पर इसके साथ ही यह सजावटी प्रयोजनों के लिए भी इस्तेमाल किए जाते हैं।